Ek is by jou wanneer die klaviernote van jou lewe vals mag klink en die riviere oor jou wange stroom. Ek staan langs jou by die kruispad en neem saam met jou besluite. As jy voel of jy met jou rug teen die muur staan is dit My hand wat jou sagkens weglei en die oop deure laat sien. As die strome binne woed is dit My stem wat die waters se dreuning stop. Jy is uit My hand gevorm en Ek ken jou gedagtes. Ek sien die seer in jou oe en Ek sien die laataand koffiebeker wat alleen staan. Ek sien My kosbare kind voor My. Moenie bang wees vir die onbekende nie, Ek is jou Vader en laat jou nooit alleen loop nie.
* Dat elke geleentheid altyd 'n voorreg sal wees wat ek met oorgawe en verantwoordelikheid wil aanpak.
Ek sien baie uit na 'n opwindende jaar en wens almal seen, vrede, vreugde en sukses toe op die 2018 lewenspad! Wat 'n wonderlike wete dat ons altyd op ons Hemelse Vader kan vertrou vir wat ons nodig het en dat Hy altyd weet wanneer die regte tyd is en wat genoeg is! Aan Hom al die lof en eer aan die begin van 2018!
Op die vleuels van die wind, is daar ń stem wat met ons praat. Ek gee julle die son skyn, die donker wolk met die reënt, die maan en die stere, en nog is julle nie tevrede nie. Ek stuur my Seun om saam met julle te stap deur die lewe. Ja en tog verraai julle Hom. Is daar dan niks as Vader wat julle gelukkig kan maak... Sag kom die heimwee klanke na ons aan gesweef, kom terug na ons pad van geloof dat Ek julle kan seën want net Ek gee die ewige lewe. Luister na My roep stem in die wind.